Document ID: 31992D0040

ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Νοεμβρίου 1991 για τροποποίηση της απόφασης 90/90/ΕΟΚ όσον αφορά την εισαγωγή, εκ μέρους των κρατών μελών, ζωντανών χοίρων, νωπού χοιρείου κρέατος και προϊόντων με βάση το χοίρειο κρέας, προελεύσεως Αυστρίας, και για τροποποίηση της απόφασης 91/190/ΕΟΚ περί των όρων υγείας των ζώων και της κτηνιατρικής πιστοποίησης για την εισαγωγή ζώων του βοείου και χοιρείου είδους από την Αυστρία (92/40/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των προβλημάτων κτηνιατρικού ελέγχου κατά την εισαγωγή βοοειδών, προβατοειδών, αιγοειδών και χοιροειδών, νωπού κρέατος ή προϊόντων με βάση το κρέας των ζώων αυτών από τρίτες χώρες (1), όπως τροποποιήθηκε τελευταία από την οδηγία 91/497/ΕΟΚ (2), και ιδίως το άρθρο 28,
Εκτιμώντας:
ότι οι εισαγωγές από την Αυστρία στα κράτη μέλη ζώντων χοίρων, νωπού χοιρείου κρέατος και ορισμένων προϊόντων κρέατος με βάση το χοίρειο κρέας έχουν ανασταλεί με την απόφαση 90/90/ΕΟΚ της Επιτροπής (3)-
ότι, οι ανωτέρω εισαγωγές από τις επαρχίες Vorarlberg, Tyrol, Salzburg και Oberoesterreich δεν αναστέλλονται πλέον σύμφωνα με την απόφαση 91/53/ΕΟΚ της Επιτροπής (4)-
ότι, από πρόσφατες πληροφορίες, προκύπτει ότι δεν εμφανίστηκαν κρούσματα κλασικής πανώλης των χοίρων στις επαρχίες Karnten και Burgenland κατά τους τελευταίους δώδεκα μήνες- ότι οι εισαγωγές από αυτές τις επαρχίες θα πρέπει να επιτραπούν εκ νέου-
ότι πρέπει να τροποποιηθούν τα πιστοποιητικά υγείας ζώων προκειμένου να ληφθεί υπόψη η υπάρχουσα κατάσταση σ' αυτές τις περιοχές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παράγραφος 2 του άρθρου 1 της απόφασης 90/90/ΕΟΚ αντικαθίσταται από το ακόλουθο κείμενο:
"2. Η αναστολή των εισαγωγών που αναφέρεται στην παράγραφο 1 δεν ισχύει για τις περιοχές Vorarlberg, Tyrol, Salzburg, Oberoesterreich, Karnten και Burgenland."
Άρθρο 2
Τα πιστοποιητικά υγείας ζώων που περιλαμβάνονται στα παραρτήματα Γ και Δ της απόφασης 91/190/ΕΟΚ της Επιτροπής (5) τροποποιούνται ως εξής:
1. Μετά τους όρους "χώρα εξαγωγής: Αυστρία" προστίθενται οι όροι "(επαρχίες Vorarlberg, Tyrol, Salzburg, Oberoesterreich, Karnten και Burgenland)".
2. Μετά τους όρους "έδαφος της Αυστρίας" στην πρώτη γραμμή και μετά τον όρο "Αυστρία" στη δεύτερη γραμμή του τμήματος ΙΙΙ προστίθενται οι όροι "(επαρχίες Vorarlberg, Tyrol, Salzburg, Oberoesterreich, Karnten και Burgenland)".
Άρθρο 3
Η παρούσα απόφαση απευθύνεται στα κράτη μέλη. Βρυξέλλες, 13 Νοεμβρίου 1991.

Labels: 0
3
17